Εύρωπας

Στην ελληνική μυθολογία με το όνομα Εύρωπας (Εύρωψ) αναφέρονται τα ακόλουθα δύο διαφορετικά πρόσωπα:

 Βασιλιάς της Σικυώνας, γιος του Αιγιαλέα, πατέρας του Τελχίνα και παππούς του Απίου ή Άπιδος, από τον οποίο ονομάσθηκε Απία ολόκληρη πλέον η Πελοπόννησος (Παυσανίας Β΄ 5, 6) πριν προσλάβει το σημερινό της όνομα από τον ΠέλοπαΑἰγιαλέως δὲ Εὔρωπα γενέσθαι φασίν, Εὔρωπος δὲ Τελχῖνα, Τελχῖνος δὲ Ἆπιν. [7] οὗτος ὁ Ἆπις ἐς τοσόνδε ηὐξήθη δυνάμεως, πρὶν ἢ Πέλοπα ἐς Ὀλυμπίαν ἀφικέσθαι, ὡς τὴν ἐντὸς Ἰσθμοῦ χώραν Ἀπίαν ἀπ' ἐκείνου καλεῖσθαι. Παυσανίου Κορινθιακά.
 Νόθος γιος του Φορωνέως, του αρχαιότατου βασιλιά του Άργους. Αυτός ο Εύρωψ ήταν πατέρας του Ερμίονα, που έδωσε το όνομά του στην αργολική πόλη Ερμιόνη (Παυσανίας Β΄ 34, 4).

 Παραπομπές 

 Πηγές 
 Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969

Κατηγορία:Μυθικοί βασιλείς της Σικυώνας